Държавен вестник, бр. 29, 2016 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  29
Дейности по Програмата – по отношение 
на Програмата означава дейности, директно 
подпомагащи или свързани с изпълнението на 
Програмата или по друг начин финансирани 
от Програмата със съответните Безвъзмездни 
финансови средства;
Активите на Програмата – по отношение 
на Програмата означава активи, директно 
подкрепящи или свързани с изпълнението на 
Програмата или по друг начин финансирани 
от Програмата със съответните Безвъзмездни 
финансови средства;
Документация и архиви на Програмата – по 
отношение на Програмата означава всички 
и каквито и да е програмни или счетоводни 
документи, архиви и други доказателства, 
свързани със Споразумението за безвъзмездна 
помощ, които могат адекватно да покажат, 
без ограничения, всички направени разходи 
и получени приходи за Програмата, както и 
цялостния процес до завършването на Про­
грамата;
РКК – означава Регионалния координаци­
онен комитет, който е публично-частно парт­
ньорство на международно или регионално 
ниво, чиято роля, измежду другите, е да (1) 
координира разработването на Концептуал­
ното предложение/я до Глобалния фонд за 
съответната Програма (и) въз основа на при­
оритетните нужди на регионално ниво и (2) 
да контролира изпълнението на Дейностите 
по Програмата;
РО – означава Регионална организация, 
която е структура с независим статут на 
юридическо лице, която не е агенция на 
Обединените нации или на двустранни или 
многостранни организации, която може да 
осигури обстойна консултация със заинте­
ресованите лица на местно ниво и участие, 
включително, но и не само одобрение от 
всеки Национален координационен комитет 
(НКК) на страните, включени в съответната 
Програма и чиято роля е, наред с всички ос­
танали, да (1) координира разработването на 
Концептуалното предложение/и за Глобалния 
фонд за съответната Програма(и) въз осно­
ва на приоритетните нужди на регионално 
ниво и (2) да контролира изпълнението на 
Дейностите по Програмата;
Подполучател – по отношение на Про­
грамата означава получател, който получава 
Безвъзмездни финансови средства пряко или 
косвено от Главния получател и предприе­
ма или изпълнява определени Дейности по 
Програмата;
Доставчици – означава като цяло, без 
ограничения, всички участници: доставчици, 
агенти, посредници, консултанти и изпъл­
нители, които не са Главния получател(и) 
или Подполучател(и), но осигуряват стоки 
и/или услуги по Програмата; и Доверителен 
фонд – означава „Доверителен фонд за Гло­
балния фонд за борба срещу ХИВ/СПИН, 
туберкулоза и малария“, създаден от Глобалния 
фонд заедно със Световната банка.
2.3. Съкращения – освен ако не е посочено 
друго, съкращенията, използвани в което и да 
е Споразумение за безвъзмездна помощ, ще 
имат своето съответстващо значение, както 
е описано в „Списък на често използваната 
терминология на Глобалния фонд“ (както може 
да бъде изменяно понякога), на разположение 
на интернет страницата на Глобалния фонд.
2.4. Тълкуване – освен ако контекстът 
определя друго (1) препратките в настоящия 
Правилник за отпускане на безвъзмездна 
помощ към членове и раздели са членове и 
раздели на този Правилник за отпускане на 
безвъзмездна помощ; (2) наименованията на 
членове и раздели и таблицата със съдър­
жанието са добавени само за улеснение при 
препратката и няма да засягат по никакъв 
начин значението и интерпретацията на този 
Правилник за отпускане на безвъзмездна 
помощ; (3) единствено число включва мно­
жествено число и обратно; и (4) препратката 
към единия пол включва и другия пол.
Член 3
Безвъзмездни финансови средства
3.1. Използване на Безвъзмездните фи­
нансови средства. За всяка Програма Бене­
фициерът ще гарантира и ще направи така, 
че Главният получател и Подполучателите 
да гарантират, че: 
(1) Всички Безвъзмездни финансови сред­
ства, изплатени по силата на съответното 
Споразумение за безвъзмездна помощ, се 
управляват разумно и се използват единствено 
за съответните дейности по Програмата и в 
съответствие с реда и условията, предвидени 
в Споразумението за безвъзмездна помощ; и
(2) Всички стоки, услуги и дейности, 
финансирани с Безвъзмездните финансови 
средства, включително доставените стоки и 
услуги и извършените дейности от Подполу­
чателите, са използвани единствено за целите 
на Програмата. 
3.2. Ангажимент за финансиране. За всяка 
Програма пълната сума, която Глобалният 
фонд се съгласява да предостави по съответ­
ното Потвърждение за безвъзмездна помощ, 
ще бъде направено от ГФ на траншове на 
годишна база. Сумата на всеки годишен транш 
ще се определя от Глобалния фонд по негово 
собствено усмотрение; при условие обаче, че 
(1) първият годишен транш ще бъде посочен и 
ще се счита за извършен от Глобалния фонд, 
когато е подписано такова Потвърждение за 
безвъзмездна помощ, и (2) сумата на всеки 
следващ транш, веднъж след като се определи, 
ще бъде съобщена своевременно и в писмен 
вид на Бенефициера или на Главния получател, 
действащ от името на Бенефициера.